  Майя Бывальцева Егитъёслэн этнокультурая «Тангыра» фестивальзы 9-тӥ гудырикошконэ Ижкарын котькыӵе куазен ортчоз. Со сярысь ивортодэтъя «Удмуртия» агентстволы ужрадэз огез радъясь Богдан Анфиногенов ивортӥз. Ужрад одно ик Киров нимо паркын ортчоз. Куазь зориз ке, парке пырон вӧзысь липетэн сцена вылын ортчыны быгатоз Богдан Анфиногенов, «Тангыра» фестивалез огез радъясь Куазь умой луиз ке, учкисьёсты паркысь фан-зонаын пумиталозы Богдан Анфиногеновлэн верамезъя, фестивале Удмуртиысь, Чувашиысь, Татарстанысь, Марий Элысь, Башкортостанысь, Карелиысь, Москваысь 13 коллективъёс но нимаз кырӟасьёс пыриськозы. Фестиваль улсын адӟытонъёс, мастер-классъёс, этнофутуристической перформансъёс, дизайн-маркет но творчествоя лабораториос ужалозы. Тодэ вайытом, 17-тӥ гудырикошконэ Удмуртиысь «Лудорвай» музей заповедникын Гурт лулчеберетъя «ГуртFEST» IV калыккуспо фестиваль но Чечы спас ортчоз. Тегъёс: Лулчеберет Ижкар егитъёс Удмуртия фестиваль йӧскалыклулчеберет паркъёс йӧслыкъёс крезьгур  